మార్కెట్లకు ఐటీ షేర్ల దన్ను!
- 34 వేలకు చేరువలో బీఎస్‌ఈ సెన్సెక్స్‌
ముంబయి : ఐటీ, టెక్‌, పీఎస్‌యూల సూచీల మద్దతుతో వారాంతంలో దేశీయ స్టాక్‌ మార్కెట్లు లాభాల్లో ముగిశాయి. శుక్రవారం బీఎస్‌ఈ సెన్సెక్స్‌ 184.02 పాయింట్లు పెరిగి 33,940.30కు చేరింది. ఎన్‌ఎస్‌ఈ నిఫ్టీ 52.7 పాయింట్లు రాణించి 10,493 వద్ద ముగిసింది. ఇన్ఫోసిస్‌ 1.6 శాతం, టీసీఎస్‌ 1.7 శాతం, విప్రో 1.26 శాతం, టెక్‌ మహీంద్రా 0.58 శాతం చొప్పున పెరిగి మార్కెట్లకు ప్రధాన మద్దతును అందించాయి. రంగాల వారిగా ఐటీ సూచీ అత్యధికంగా 1.31 శాతం పెరిగింది. పీఎస్‌యూ 1.5 శాతం, టెక్‌ 1.02 శాతం, క్యాపిటల్‌ గూడ్స్‌ 0.93 శాతం, మౌలిక వసతులు 0.89 శాతం చొప్పున రాణించాయి. మరోవైపు కన్సూమర్‌ డ్యూరెబుల్స్‌ 0.58 శాతం, లోహ 0.06 శాతం చొప్పున నష్టాలు చవి చూశాయి. సెన్సెక్స్‌లో ఓఎన్‌జీసీ 2.87 శాతం, టీసీఎస్‌ 1.76 శాతం, ఇన్ఫోసిస్‌ 1.65 శాతం, బజాజ్‌ ఆటో 1.6 శాతం, భారతీ ఎయిర్‌టెల్‌ 1.36 శాతం చొప్పున అధిక లాభాలు సాధించిన వాటిలో ముందు వరుసలో ఉన్నాయి. మరోవైపు డాక్టర్‌ రెడ్డీస్‌ 0.8 శాతం, కోల్‌ ఇండియా 0.75 శాతం, టాటా స్టీల్‌ 0.68 శాతం, ఇండస్‌ ఇండ్‌ బ్యాంకు 0.64 శాతం, హీరో మోటో కార్ప్‌ 0.61 శాతం చొప్పున అధిక నష్టాలు చవి చూశాయి.
మీ స్నేహితులకు రికమెండ్ చెయ్యండి